**PowerPlay Studio** je slovenské nezávislé herné štúdio, sídliace v Bratislave. PowerPlay Studio je obchodná značka firmy Powerplay Manager s.r.o. od roku 2007. Zmenu prezentácie firmy sprevádzala zmena loga aj názvu značky, vrátane získania ochrannej známky na Úrade Európskej únie pre duševné vlastníctvo (EUIPO). Podľa správy Slovenskej asociácie herných developerov sa PowerPlay Studio niekoľko rokov umiestňuje na 2. mieste vo veľkosti a zárobku medzi slovenskými hernými štúdiami, hneď za Pixel Federation. Je často spomínané medzi najlepšími hernými štúdiami na Slovensku. Spoločnosť sa zaoberá tvorbou najmä športových hier na mobilné zariadenia, sociálne siete a na webové platformy. Štúdio bolo spomenuté vo výročnej správe medzinárodnej audítorskej spoločnosti Deloitte ako jeden z najrýchlejšie rastúcich technologických startupov v Strednej Európe v roku 2014. Na konci roka 2019 bolo PowerPlay Studio vybrané do programu Google for Startups Accelerator.Jeho úlohou je pomôcť startupom v oblasti médií, zábavy a mobilných hier. V roku 2021 dosiahlo PowerPlay Studio obrat 5,5 milióna eur.

História
--------

Spoločnosť bola založená a zaregistrovaná 9. januára 2007. Založili ju traja priatelia, pričom jej CEO MUDr. Ivan Krechňák bol povolaním doktor. K hrám sa dostal počas dlhých nočných služieb v zdravotníctve. Hry ho pohltili na toľko, že sa stal testerom na vyhľadávanie chýb v pripravovaných herných tituloch. Po založení firmy trvalo štúdiu takmer 2 roky, kým vydalo prvú hru. V tom čase ňu čakalo viac ako 100 000 hráčov, mnohí už obviňovali PowerPlay Studio len zo zberu emailov. Hra zaujala napríklad aj HC Slovan Bratislava, ktorý v roku 2012 využil hru na propagáciu 90. výročia svojho založenia. Hokejový PowerPlay Manager sa dodnes nachádza na zozname portálu General Managers Games, databázy manažérskych hier, medzi top hrami v ľadovom hokeji. Krstným otcom hry bol Peter Štastný.

Athletics Mania
---------------

Medzi tituly z produkcie PowerPlay Studio patrí napríklad hra Athletics Mania, ktorá rýchlo získala milióny hráčov po celom svete. Athletics Mania získala na Slovensku niekoľko cien. Štúdio sa tak dokázalo presadiť po predchádzajúcom neúspechu s hrou Ski Legends. Athletics Mania získala ako svoju hlavnú tvár Jána Volka, slovenského atletického šampióna. Zároveň je hra e-športovým partnerom atletickej súťaže Zlatá tretra, priamo v hre sa nachádza ďalšie množstvo atlétov a olympionikov, ktorí pripojili svoje meno a tvár k tomuto titulu. Ide napríklad o českého desaťbojára Romana Šebrle, bronzového olympionika vo vrhu guľou z Nového Zélandu Toma Walsha alebo aj 11. najrýchlejšieho bežca na 800 metrov všetkých čias, Amela Tuka z Bosny, či trojnásobnej olympijskej víťazky v hode kladivom Anity Włodarczyk, ktorá je zároveň držiteľkou svetového rekordu v hode kladivom žien.

Podpora slovenských športovcov
------------------------------

PowerPlay Studio finančne podporuje niektoré tváre slovenského športu. Okrem Jána Volka  ide aj o zlatú olympijskú medailistku Zuzanu Rehák-Štefečekovú, či strieborného olympionika Mateja Beňuša.

Hry
---

Medzi ostatné hry z portfólia patrí napríklad Biathlon Mania, Ski Jump Mania 1,2,3, Tennis Mania, Powerplay Managers – Basketball, Soccer a Handball. 

| Názov | Rok |
| --- | --- |
| PowerPlay Manager - Hockey | 2009 |
| PowerPlay Manager - Soccer | 2010 |
| Tennis Duel | 2012 |
| Racing Duel | 2012 |
| PowerPlay Manager - Handball | 2013 |
| Boxing Duel | 2013 |
| Army Duel | 2013 |
| PowerPlay Manager - Basketball | 2014 |
| Ski Jump Mania | 2014 |
| Biathlon Mania | 2015 |
| Tennis Mania | 2016 |
| Ski Jump Mania Penguins | 2016 |
| Ski Jump Mania 3 | 2018 |
| Ski Legends | 2019 |
| Athletics Mania | 2020 |
| Winter Sports Mania | 2022 |

Referencie
----------

1. ↑  POWERPLAY MANAGER, s.r.o. In:  *Obchodný register na internete* [online]. Bratislava: Ministerstvo spravodlivosti SR, [cit. 2022-07-08]. Dostupné online.
2. ↑  EUIPO. *eSearch Trademark* [online]. EUIPO, 6.7.2022, [cit. 2022-07-06]. Dostupné online.
3. ↑   *Skončil ako lekár, aby vyvíjal hry. Tržby jeho herného štúdia dosiahli dva milióny* [online]. 2019-04-10, [cit. 2022-06-16]. Dostupné online.
4. ↑   *Toto sú najlepšie slovenské herné štúdiá. Vytvorili tituly, ktoré hrajú milióny ľudí po celom svete* [online]. FonTech.sk, 2019-03-12, [cit. 2022-06-16]. Dostupné online.
5. ↑   *Deloitte Technology Fast 50 in Central Europe* [online]. Deloitte, [cit. 2022-06-13]. Dostupné online.
6. ↑   *Exkluzívny Google program so slovenskou účasťou | | Podnikateľskécentrum.sk* [online]. 2019-10-24, [cit. 2022-06-22]. Dostupné online.
7. ↑   *Google for Startups tworzy w Warszawie akcelerator dla sektora gamingowego* [online]. [Cit. 2022-06-22]. Dostupné online. (po poľsky)
8. ↑   *PowerPlay Manager, s.r.o.* [online].. Dostupné online.
9. ↑   *Výpis z obchodného registra SR* [online]. www.orsr.sk, [cit. 2022-06-20]. Dostupné online.
10. ↑   *Skončil ako lekár, aby vyvíjal hry. Tržby jeho herného štúdia dosiahli dva milióny* [online]. 2019-04-10, [cit. 2022-06-20]. Dostupné online.
11. ↑   *Hraj o HC SLOVAN CUP s Powerplay Managerom* [online]. HC SLOVAN Bratislava, [cit. 2022-06-20]. Dostupné online.
12. ↑   *Best NHL Hockey Manager Games, Apps and GM Simulators* [online]. [Cit. 2022-06-20]. Dostupné online. (po anglicky)
13. ↑  WEBIKON.SK. *Slováci vytvorili hru Athletics Mania: Stiahli ju už milióny ľudí* [online]. Hashtag.sk, 2020-10-31, [cit. 2022-06-16]. Dostupné online.
14. ↑   *Vyhlásili najlepšie digitálne hry. Zvíťazil slovenský Vaporum: Lockdown* [online]. Pravda.sk, 2021-11-27, [cit. 2022-06-16]. Dostupné online.
15. ↑   *Výsledky hlasovania* [online]. 4ka Android Code 2021, [cit. 2022-06-16]. Dostupné online.
16. ↑  HERNAZONA.SK. *Po fiasku veľký úspech! Slováci sa poučili z chýb a prerazili s novou hrou | HernáZóna.sk* [online]. Hernazona.sk, [cit. 2022-06-16]. Dostupné online. (po anglicky)
17. ↑   *ZLATÁ TRETRA OSTRAVA* [online]. zlatatretra.cz, [cit. 2022-06-16]. Dostupné online.
18. ↑  S.R.O, Global24. *Skvelé správy od šprintéra Volka: Ohlásil hneď dve veľké NOVINKY!* [online]. Dnes24.sk, [cit. 2022-06-22]. Dostupné online.

Externé odkazy
--------------

* Oficiálna stránka